wickkiey/tamil-wikipedia-chunked huggingface dataset:
# அகில இந்திய ஐக்கிய ஜனநாயக முன்னணி

**அகில இந்திய ஐக்கிய ஜனநாயக முன்னணி** (All India United Democratic Front அல்லது **AIUDF **) என்பது இந்தியாவின் அசாம் மாநிலத்தை மையமாகக் கொண்டு இயங்கிவரும் ஒரு அரசியல் கட்சி ஆகும். இக்கட்சியின் நிறுவனத் தலைவர் பத்ருத்தீன் அஜ்மல் ஆவார். இக்கட்சியின் தலைமையிடம் குவகாத்தியில் அமைந்துள்ளது.  
மெளலானா பத்ருத்தீன் அஜ்மல், அக்டோபர் 2, 2005ல் **அசாம் ஐக்கிய ஜனநாயக முன்னணி** என்னும் கட்சியை துவக்கினார். பின்னர், பிப்ரவரி 2009ஆம் ஆண்டு இக்கட்சியை மற்ற மாநிலங்களிலும் துவங்கப்போவதாக அறிவித்தார். இந்தியப் பொதுத் தேர்தல், 2009க்குப் பிறகு அக்கட்சியின் பெயர் *அகில இந்திய ஐக்கிய ஜனநாயக முன்னணி* என மாற்றப்பட்டது.  
2016ஆம் ஆண்டு அசாம் சட்டமன்றத்திற்கு நடந்த தேர்தலில், இக்கட்சி 13 இடங்களை வென்றது. இக்கட்சியின் சின்னம் **பூட்டு மற்றும் சாவி** ஆகும்.
# விபா தாதீச்

**விபக் தாதீச்** (Vibha Dadheech) இவர் கதக் நடன வடிவத்தில் பிரபலமான இந்திய பாரம்பரிய நடனக் கலைஞராவார். ராய்கர் அரசவை நடனக் கலைஞர் பண்டிட் பிர்ஜு மகராஜிடமும் பின்னர் பண்டிட் சம்பு மகாராஜிடமும் கதக் கற்கத் தொடங்கினார்.
இவர் பத்மஸ்ரீ முனைவர், பண்டிட் புரு தாதீச்சின் மூத்த சீடரும் மனைவியுமாவார்.
# விபா தாதீச்

## கல்வி

இவர், 1988 ஆம் ஆண்டில் கைராகர்இந்திரா கலா இசை விஸ்வவித்யாலயவிலிருந்து கதக்கில் முனைவர் பட்டம் பெற்றார். கைராகர், இந்திரா கலா இசை விஸ்வவித்யாலயாவிலிருந்து 988 இல் முனைவர் பட்டம் பெற்றார்
- 2011-12 ஆண்டுகளில் இந்திய அரசாங்கத்தின் கலாச்சார அமைச்சகத்தின் மூத்த கூட்டாளர் கௌரவம் இவருக்கு வழங்கப்பட்டது.
- 50 ஆண்டுகளுக்கும் மேலாக கதக்கிற்கு சேவை செய்ததற்காக மும்பையின் 25 வது கோபி கிருட்டிணா மகோத்சவத்தில் இவர் 2015இல் வாழ்நாள் சாதனையாளர் விருதைப் பெற்றுள்ளார். மத்தியப் பிரதேச அரசாங்கத்தின் இந்தூர் பல்கலைக்கழகத்தில் இளங்கலை நடன பாடத்திட்டங்களுக்கும் இவரது புத்தகம் பரிந்துரைக்கப்பட்டுள்ளது.
# சுந்தர் பிரசாத்

பண்டிட் **சுந்தர் பிரசாத்** (Sunder Prasad) (இறப்பு 29 மே 1970 ) இவர் இந்திய பாரம்பரிய நடன வடிவமான கதக்கின் ஜெய்ப்பூர் கரானாவின் ஆசிரியராவார். இவர் தனது தந்தை பண்டிட் சுன்னிலால் மற்றும் ஜெய்ப்பூர் கரானாவைச் சேர்ந்த பிந்தாடின் மகாராஜ் ஆகியோரிடமிருந்து பயிற்சி பெற்றார்.
# சுந்தர் பிரசாத்

## குடும்பம்

இவர், கதக்கின் ஜெய்ப்பூர் கரானாவின் (பள்ளி) நிபுணரான, சுன்னிலாலின் மகனும், பண்டிட் ஜெய்லால் மிஸ்ராவின் தம்பியுமாவார்.
# சுந்தர் பிரசாத்

## தொழில்

1930 களில் பிரசாத் மும்பையில் கதக் மகாராஜ் பிந்தாடின் பள்ளியை நிறுவினார். மும்பை மற்றும் சென்னையில் சிறுது காலம் கழித்த பின்னர், இவர் 1958 இல் தில்லியில் குடியேறி பாரதீயக் கேந்திராவில் சேர்ந்தார் (பின்னர் கதக் கேந்திரா ஆனது ) கதக் நடனத் துறையில் வாழ்நாள் முழுவதும் பங்களித்ததற்காக 1959 ஆம் ஆண்டில் சங்கீத நாடக அகாதமியால் கௌரவிக்கப்பட்டார்.  
இவரது தொழில் வாழ்க்கையில், இவர் ஜெய்ப்பூர் கரானாவின் நுணுக்கங்களை பல மாணவர்களுக்கு கற்பித்திருக்கிறார். முனைவர் பண்டிட் புரு தாதீச் கதக் அறிஞரும் மூத்த கதக் நிபுணருமான அவர்களில் குறிப்பிடத்தக்கவராவார்.
# மோகன்ராவ் கல்லியன் புர்கர்

**மோகன்ராவ் சங்கர்ராவ் கல்லியன் புர்கர்** ( Mohanrao Kallianpurkar) (12 ஆகத்து 1913 - 1 திசம்பர் 1985) இவர் கர்நாடகாவைச் சேர்ந்த ஒரு கதக் நடனக் கலைஞரும் ஆசிரியருமாவார். இவர், கதக் நடன வடிவத்தின் சிறந்த அறிஞர்களாகவும் ஆசிரியராகவும் கருதப்பட்டார். இவர் கதக்கின் ஜெய்ப்பூர் பள்ளியைச் சேர்ந்தவர்.
# மோகன்ராவ் கல்லியன் புர்கர்

## சுயசரிதை

கல்லியன் புர்கர் 1913 ஆகத்து 12 அன்று கர்நாடகாவின் பெங்களூரில் பிறந்தார்.  
சுந்தர் பிரசாத், அச்சன் மகாராஜ், மற்றும் சம்பு மகாராஜ் ஆகியோரின் கீழ் பயிற்சி பெற்றார். 1937 இல் மும்பையில் கதக் நடன அகாடமி அமைக்க சுந்தர் பிரசாத்துக்கு உதவினார். 1939 ஆம் ஆண்டில், லக்னோவில் உள்ள மாரிசு இசைக் கல்லூரியிலும், பின்னர் பட்கண்டே இசை நிறுவனத்திலும் கதக் ஆசிரியராக நியமிக்கப்பட்டார். அங்கிருந்து 1967 இல் ஓய்வு பெற்றார். இவர் சாகுந்தலம், மேகதூதம், போர் மற்றும் அமைதி, விக்கிரமோவர்சியம் மற்றும் மாலதி மாதவ் போன்ற பாலேக்களை நடனமாடி வழங்கினார். இவரது முக்கிய மாணவர்களில் ரோகிணி பாட் அடங்குவார் .
# மோகன்ராவ் கல்லியன் புர்கர்

## திருமணம்

தார்வாடுடைச் சேர்ந்த முனைவர் சுதா என்பவரை மணந்த இவருக்கு இரண்டு மகன்களும் ஒரு மகளும் உள்ளனர்.
# மோகன்ராவ் கல்லியன் புர்கர்

## இறப்பு

இவர் 1985 திசம்பர் 1 அன்று கர்நாடகாவின் ஹூப்ளியில் காலமானார்.
# மோகன்ராவ் கல்லியன் புர்கர்

## விருதுகள்

இவர் 1962 இல் சங்கீத நாடக அகாதமி விருதையும், 1971 இல் கர்நாடக இசை-நிருத்ய அகாதமி விருதையும், 1981 இல் உத்திரபிரதேச சங்கீத நாடக அகாதமி விருதையும் பெற்றார்.
# குண்டேச்சா சகோதரர்கள்

**குண்டேச்சா சகோதரர்கள்** (Gundecha Brothers) என்பவர்கள் தாகர் வானியின் துருபத் வகையைச் சேர்ந்த இந்திய பாரம்பரிய இசைப் பாடகர்களாவர். 1985 முதல் 2019 வரை உமகாந்த் குண்டேச்சா மற்றும் இராமகாந்த் குண்டேச்சா இருவரும் பாடி வந்தனர். மேலும் 2012 ஆம் ஆண்டிற்கான கலைக்காக இவர்களுக்கு பத்மசிறீ விருது வழங்கப்பட்டது. 2019 ல் இராமகாந்த் குண்டேச்சா இறந்ததைத் தொடர்ந்து, அவரது மகன் அனந்த் உமாகாந்த் குண்டேச்சாவுடன் நிகழ்ச்சி நடத்தத் தொடங்கினார்.
# குண்டேச்சா சகோதரர்கள்

## ஆரம்பகால வாழ்க்கையும் பின்னணியும்

இவர்கள் உள்ளூர் மாதவ் இசைக் கல்லூரியில் படித்தனர். உமாகாந்த் இசை மற்றும் பொருளாதாரத்தில் முதுகலை பட்டமும், இளையவரான இராமகாந்த் இசை மற்றும் வர்த்தகத்தில் பட்டம் பெற்றுள்ளனர். சியா பரிதுதீன் தாகர் மற்றும் அவரது சகோதரர் சியா மொகியுதீன் தாகர் ஆகியோரின் கீழ் துருபத் இசையில் பயிற்சி பெறுவதற்காக 1981 ஆம் ஆண்டில் இவர்கள் போபாலுக்குச் சென்றனர்.  
இராமகாந்த் குண்டேச்சா போபாலில் 2019 நவம்பர் 8 அன்று தனது 57 வயதில் மாரடைப்பால் இறந்தார். இவருக்கு திருமணமாகி ஒரு மகன் இருந்தார். போபாலில் 2019 நவம்பர் 9 அன்று தகனம் செய்யப்பட்டது.
# குண்டேச்சா சகோதரர்கள்

## தொழில்

நான்கு வருட பயிற்சிக்குப் பிறகு, 1985 ஆம் ஆண்டு மே மாதம் போபாலில் நடைபெற்ற உத்தராதிகர் நடன மற்றும் இசை விழாவில் முதன்முறையாக பொதுவில் நிகழ்ச்சி நடத்தினர். துளசிதாசர், பத்மாகர் மற்றும் சூர்யகாந்த் திரிபாதி போன்ற இந்தி கவிஞர்களின் நூல்களை இணைத்து துருபத் திறனாய்வை விரிவுபடுத்த இவர்கள் பணியாற்றியுள்ளனர்.  
இவர்கள் இந்தியாவின் மூத்த கதக் நிபுணர் மகாமகோபாத்யாய் முனைவர் பண்டிட் புரு தாதீச்சின் துருபத் பாடல்களையும் பாடுகிறார்கள்.  
இவர்கள் போபாலுக்கு வெளியே ஒரு துருபத் நிறுவனத்தை அமைத்துள்ளனர். அங்கு இவர்கள் உலகம் முழுவதிலுமிருந்தும் வரும் மாணவர்களுக்கு கற்பிக்கிறார்கள். கலைகளை கற்பிப்பதற்காக இந்தியாவில் நடைமுறையில் உள்ள குரு- சீட கற்பித்தல் பாணியின்படி, இவர்கள் துருபத் பாரம்பரியத்தில் ஒரு இசைப் பள்ளியை நடத்துகிறார்கள்.
# குண்டேச்சா சகோதரர்கள்

## தொழில்

### பதிவுகளும் கூட்டாளரும்

எச்.எம்.வி, மியூசிக் டுடே, ரிதம் ஹவுஸ், ஐ.பி.பி.என்.டபிள்யூ கச்சேரிகள் பெர்லின், நவராஸ் மற்றும் ஆடியோ ரெக் லண்டன் ஆகியவற்றின் மூலம் பல கேசட்டுகள் மற்றும் குறுந்தகடுகளை இவர்கள் பதிவு செய்துள்ளனர். இவர்கள் இந்தியாவில் பல தொலைக்காட்சி நிறுவனத்திற்காகவும் பாடியுள்ளனர். மேலும், பிரித்தானிய, யு.எஸ், ஜெர்மன் மற்றும் பிரெஞ்சு வானொலிகளிலும் பாடியுள்ளனர். இந்தியாவின் மதிப்புமிக்க இசை விழாக்கள் அனைத்திலும் ஒரு அங்கமாக இருந்துள்ளனர். ஐரோப்பா, யு.எஸ்.ஏ, ஆஸ்திரேலியா, சிங்கப்பூர், பங்களாதேஷ், யு.ஏ.இ மற்றும் ஹாங்காங்கில் உள்ள பல முக்கியமான சர்வதேச இசை விழாக்கள் மற்றும் நிறுவனங்களிலும் சகோதரர்கள் நிகழ்த்தியுள்ளனர்.  
இவர்கள் 1981 முதல் 1985 வரை மத்தியபிரதேச அரசின் உதவித்தொகை, 1987 முதல் 89 வரை தேசிய உதவித்தொகை, 1993 ல் உஸ்தாத் அலாவுதீன் கான் உதவித்தொகை, 1994 ல் சமசுகிருதி விருது மற்றும் 1998ல் குமார காந்தர்வா விருது, 2001 ஆம் ஆண்டில் மேவார் அறக்கட்டளையின் மத்தியப் பிரதேசம் மற்றும் தாகர் கரானா விருது ஆகியவற்றையும் பெற்றுள்ளனர்.
# குண்டேச்சா சகோதரர்கள்

## சர்ச்சை

செப்டம்பர் 4, 2020 அன்று, துருபத் சன்ஸ்தானின் மாணவர் மீது (குண்டேச்சா சகோதரர்களால் நடத்தப்படும் பயிற்சி பள்ளி) மறைந்த இராமகாந்த் குண்டேச்சா மற்றும் அகிலேஷ் குண்டேச்சா ஆகியோர் பாலியல் துஷ்பிரயோகம் செய்ததாக குற்றம் சாட்டப்பட்டது. இதை பின்னர் மற்ற மாணவர்கள் முகநூலிலும் ஊடகத்திலும் கலந்துரையாடல் மூலம் உறுதி செய்தனர். குற்றச்சாட்டுகள் விசாரிக்கப்படும் போது அகிலேஷ் குண்டேச்சாவை வெளியேற்றுவதாக பள்ளி அறிவித்தது.
# கரீம்கஞ்சு தெற்கு சட்டமன்றத் தொகுதி

**கரீம்கஞ்சு தெற்கு சட்டமன்றத் தொகுதி** (Karimganj South Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
# கரீம்கஞ்சு தெற்கு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | அப்துல் ஹமீது சௌத்ரி | இந்திய தேசிய காங்கிரசு |
| 1960 | மலூவி. மு. அலி | இந்திய தேசிய காங்கிரசு |
| 1962 | அப்துல் முனிம் சௌத்ரி | இந்திய தேசிய காங்கிரசு |
| 1967 | பி. சௌத்ரி | இந்திய தேசிய காங்கிரசு |
| 1972 | சுதர்சன் தாஸ் | இந்திய தேசிய காங்கிரசு |
| 1978 | அப்துல் முக்தாதிர் சௌத்ரி | இந்திய தேசிய காங்கிரசு |
| 1983 | அப்துல் முக்தாதிர் சௌத்ரி | இந்திய தேசிய காங்கிரசு |
| 1985 | அப்துல் முக்தாதிர் சௌத்ரி | இந்திய தேசிய காங்கிரசு |
| 1991 | பிரணாப் குமார் நாத் | பாரதிய ஜனதா கட்சி |
| 1996 | அப்துல் முக்தாதிர் சௌத்ரி | இந்திய தேசிய காங்கிரசு |
| 2001 | சித்திக் அகமது | சமதா கட்சி |
| 2006 | சித்திக் அகமது | சுயேச்சை |
| 2011 | சித்திக் அகமது | இந்திய தேசிய காங்கிரசு |
| 2016 | அஜீஸ் அகமது கான் | அகில இந்திய ஐக்கிய ஜனநாயக முன்னணி |
| 2021 | சித்திக் அகமது | இந்திய தேசிய காங்கிரசு |
**குறிப்பு**
:1.இடைத்தேர்தல்.
# ஓம்கார்நாத் தாக்கூர்

ஒரு செல்வந்த பார்சி பரோபகாரர் ஷாபுர்ஜி மஞ்சர்ஜி துங்காஜி என்பவரின் உதவியால் இவரும், இவரது தம்பி ரமேஷ் சந்திராவும் பாடகர் விஷ்ணு திகம்பர் பலூசுகரின் கீழ் மும்பையில் உள்ள காந்தர்வா மகாவித்யாலயா என்ற இசைப் பள்ளியில் இந்துஸ்தானி இசையில் பயிற்சி பெற்றனர். தாகூர் விரைவில் குவாலியர் கரானாவின் பாணியில் பாடகரானார். மேலும் தனது குரு மற்றும் பிற இசைக்கலைஞர்களுடன் வரத் தொடங்கினார். பின்னர் தனது தொழில் வாழ்க்கையில் தனது தனித்துவமான பாணியை வளர்த்துக் கொண்டார். இறுதியில், இவர் 1918 ஆம் ஆண்டில் தனது இசை நிகழ்ச்சியைத் தொடங்கினார். இருப்பினும் இவர் தனது குருவான பலூசுகரின் கீழ் 1931 இல் இறக்கும் வரை தனது பயிற்சியைத் தொடர்ந்தார்.
# ஓம்கார்நாத் தாக்கூர்

## தொழில்

தாக்கூர் 1916 இல் பலூசுகரின் காந்தர்வ மகாவித்யாலயாவின் லாகூர் கிளையின் முதல்வராக நியமிக்கப்பட்டார். அங்கே இவர் பாட்டியாலா கரானா பாடகர்களான படே குலாம் அலிகானின் தந்தை மாமாவான அலி பக்ச் மற்றும் காலே கான் ஆகியோரிடம் பழகினார். 1919 ஆம் ஆண்டில், பருச்சிற்குத் திரும்பி, தனது சொந்த இசைப் பள்ளியான காந்தர்வா நிகேதன் என்பதை தொடங்கினார் . 1920களில், இவர் இந்திய தேசிய காங்கிரசின் பருச் மாவட்ட காங்கிரசு குழுவின் தலைவரானதால், உள்ளூர் அளவில் மகாத்மா காந்தியின் ஒத்துழையாமை இயக்கத்திற்காக பணியாற்றினார். இந்திய தேச காங்கிரசின் வருடாந்திர அமர்வுகளில் வழக்கமான அம்சமாக இவர் பாடிய தேசபக்தி பாடலான வந்தே மாதரம் நிகழ்ச்சி இடம் பெற்றது. தாக்கூர் 1933 இல் ஐரோப்பாவில் சுற்றுப்பயணம் செய்து ஐரோப்பாவில் நிகழ்த்திய முதல் இந்திய இசைக்கலைஞர்களில் ஒருவரானார். இந்த சுற்றுப்பயணத்தின் போது, பெனிட்டோ முசோலினிக்காக இவர் தனிப்பட்ட முறையில் நிகழ்ச்சியினை நிகழ்த்தினார். தாக்கூரின் மனைவி இந்திரா தேவி அதே ஆண்டு இறந்தார். பின்னர், இவர் இசையில் மட்டுமே கவனம் செலுத்தத் தொடங்கினார்.  
ஒரு கலைஞராகவும், இசைக்கலைஞராகவும் தாக்கூரின் பணி பனாரசு இந்து பல்கலைக்கழகத்தில் ஒரு இசைக் கல்லூரியை உருவாக்க வழிவகுத்தது. இவர் இரண்டு இசைபீடங்களுக்கும் தலைவராக இருந்தார். இவர் இந்திய பாரம்பரிய இசை மற்றும் அதன் வரலாறு குறித்த புத்தகங்களை எழுதினார். 1955 இல் பத்மசிறீ விருதும் 1963 மற்றும் 1963 இல் சங்கீத நாடக அகாதமி விருதும் இவர் பெற்றார். 1963 இல் ஓய்வு பெற்ற இவருக்கு 1963இல் பனாரசு இந்து பல்கலைக்கழகம் மற்றும் 1964இல் இரவீந்திர பாரதி பல்கலைக்கழகம் ஆகியவற்றில் கௌரவ முனைவர் பட்டம் வழங்கப்பட்டது.
# பதர்பூர் சட்டமன்றத் தொகுதி, அசாம்

**பதர்பூர் சட்டமன்றத் தொகுதி** (Badarpur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
# பதர்பூர் சட்டமன்றத் தொகுதி, அசாம்

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | மெளலானா அப்துல் ஜலில் சௌத்ரி | இந்திய தேசிய காங்கிரசு |
| 1957 | மெளலானா அப்துல் ஜலில் சௌத்ரி | இந்திய தேசிய காங்கிரசு |
| 1958 | பிமல பிரசாத் சலிகா | இந்திய தேசிய காங்கிரசு |
| 1962 | மெளலானா அப்துல் ஜலில் சௌத்ரி | இந்திய தேசிய காங்கிரசு |
| 1967 | மெளலானா அப்துல் ஜலில் சௌத்ரி | இந்திய தேசிய காங்கிரசு |
| 1972 | மெளலானா அப்துல் ஜலில் சௌத்ரி | இந்திய தேசிய காங்கிரசு |
| 1978 | ராமேந்திர தே | இந்தியப் பொதுவுடமைக் கட்சி (மார்க்சிஸ்ட்) |
| 1983 | குலாம் சுபனி சௌத்ரி | இந்திய தேசிய காங்கிரசு |
| 1985 | ராமேந்திர தே | இந்தியப் பொதுவுடமைக் கட்சி (மார்க்சிஸ்ட்) |
| 1991 | அபு சலே நிசாமுத்தீன் | இந்திய தேசிய காங்கிரசு |
| 1996 | அபு சலே நிசாமுத்தீன் | இந்திய தேசிய காங்கிரசு |
| 2001 | ஜமால் உத்தீன் அகமது | திரிணாமுல் காங்கிரசு |
| 2006 | அன்வருல் ஹேக் | அகில இந்திய ஐக்கிய ஜனநாயக முன்னணி |
| 2011 | ஜமால் உத்தீன் அகமது | இந்திய தேசிய காங்கிரசு |
| 2016 | ஜமால் உத்தீன் அகமது | இந்திய தேசிய காங்கிரசு |
| 2021 | அப்துல் அஜீஸ் | அகில இந்திய ஐக்கிய ஜனநாயக முன்னணி |
**குறிப்பு**
:1.இடைத்தேர்தல்.
# ஓபராய் உதய்விலாசு

**ஓபராய் உதய்விலாசு** *(Oberoi Udaivilas)* இந்தியாவின் இராசத்தான் மாநிலத்திலுள்ள உதய்ப்பூர் நகரில் அமைந்துள்ள ஓர் உல்லாசத் தங்குமிடமாகும். அமெரிக்காவின் நியூயார்க்கு நகரிலிருந்து வெளிவரும் பயணம்+ஓய்வு (Travel + Leisure.) என்ற பயணப் பத்திரிகை 2015 ஆம் ஆண்டு இந்த தங்கும் விடுதியை உலகின் சிறந்த தங்குமிடமாக மதிப்பிட்டது.  
சுமார் 200 ஆண்டுகள் பழமையான மேவார் மகாராணாவின் வேட்டை மைதானத்தில் இந்த தங்கும் விடுதி கட்டப்பட்டுள்ளது. இதன் மொத்த பரப்பளவில் சுமார் 40 சதவீதம் வனவிலங்கு சரணாலயமாக நியமிக்கப்பட்டுள்ளது.  
ஓபராய் உதய்விலாசில் ஒரு கோகினூர் தங்கும் அறை, 4 சொகுசு அறைகள் உட்பட மொத்தம் 87 அறைகள் உள்ளன.
ஆடம்பரமான இலக்கு கொண்ட திருமணங்கள் நடத்துவதற்கு ஒரு பிரபலமான இடமாக ஓபராய் உதய்விலாசு கருதப்படுகிறது. 2 நாள் திருமண விழாவிற்கு முழு தங்கும் விடுதியையும் முன்பதிவு செய்ய சுமார் 3.5 கோடி இந்திய ரூபாய் செலவாகிறது எனக் கூறப்படுகிறது.
# ஹைலாகாண்டி சட்டமன்றத் தொகுதி

**ஹைலாகாண்டி சட்டமன்றத் தொகுதி** (Hailakandi Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
# ஹைலாகாண்டி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | அப்துல் மத்லிப் மசூம்தார் | இந்திய தேசிய காங்கிரசு |
| 1957 | அப்துல் மத்லிப் மசூம்தார் | இந்திய தேசிய காங்கிரசு |
| 1962 | ராம்பிரீத் ருத்ரபால் | சுயேச்சை |
| 1967 | அப்துல் மத்லிப் மசூம்தார் | இந்திய தேசிய காங்கிரசு |
| 1978 | தீபக் பட்டாசார்யா | இந்தியப் பொதுவுடமைக் கட்சி (மார்க்சிஸ்ட்) |
| 1983 | அப்துல் முகிப் மசூம்தார் | இந்திய தேசிய காங்கிரசு |
| 1985 | அப்துல் முகிப் மசூம்தார் | இந்திய தேசிய காங்கிரசு |
| 1991 | சித்தேந்திர நாத் மசூம்தார் | பாரதிய ஜனதா கட்சி |
| 1996 | அப்துல் முகிப் மசூம்தார் | சுயேச்சை |
| 2001 | சகாப் உத்தீன் சௌத்ரி | சுயேச்சை |
| 2006 | ஹாஜி சலீம் உத்தீன் பர்புயா | அகில இந்திய ஐக்கிய ஜனநாயக முன்னணி |
| 2011 | அப்துல் முகிப் மசூம்தார் | இந்திய தேசிய காங்கிரசு |
| 2016 | அன்வர் உசேன் லஸ்கர் | அகில இந்திய ஐக்கிய ஜனநாயக முன்னணி |
| 2021 | ஜாகிர் உசேன் லஸ்கர் | அகில இந்திய ஐக்கிய ஜனநாயக முன்னணி |
**குறிப்பு**
:1.இடைத்தேர்தல்.
# கராபுக் மாகாணம்

**கராபுக் மாகாணம்** (*Karabük Province*, ) என்பது அனத்தோலியாவின் வடக்கு பகுதியில் (வடக்கு மத்திய துருக்கி ) அமைந்துள்ள ஒரு மாகாணமாகும். இது அங்காராவுக்கு வடக்கே சுமார் 200 கி.மீ. (124 மைல்) தொலைவிலும், சோங்குல்டக்கிலிருந்து 115 கி.மீ. (71 மைல்) தொலைவிலும், கஸ்தமோனுவிலிருந்து 113 கி.மீ. (70 மைல்) தொலைவிலும் அமைந்துள்ளது. 2010 இல் இது 227,610 மக்கள் தொகையைக் கொண்டிருந்தது. மாகாணத்தின் முக்கிய நகரம் கராபக் ஆகும், இது கருங்கடல் கடற்கரைக்கு தெற்கே 100 கி.மீ. (62 மைல்) தொலைவில் அமைந்துள்ளது.  
கராபக் மாகாணம் துருக்கியின் புதிய மாகாணங்களில் ஒன்றாகும். 1995 ஆம் ஆண்டு வரை இது சோங்குல்டக் மாவட்டமாக இருந்தது. பின்னர் இதன் பெயரிலேயே ஒரு மாகாணம் உருவாக்கபட்டது. 1995 ஆம் ஆண்டில் நிறுவப்பட்ட இது கராபக், எஃப்லானி, சஃப்ரான்போலு மற்றும் யெனிஸ் மாவட்டங்களை உள்ளடக்கியது, அவை முன்னர் கான்கியர் மாகாணத்தின் ஒரு பகுதியாக இருந்தன.  
கராபக்கானது பார்ட்டனுக்கும் அங்காராவுக்கும் இடையிலான நெடுஞ்சாலையில் அமைந்துள்ளது. இது பண்டைய காலங்களில் அமஸ்ரா கடற்கரை மற்றும் மத்திய அனத்தோலியாவுக்கு இடையேயான ஒரு முக்கியமான பாதையாக இருந்தது. அங்காரா மற்றும் சோங்குல்டக்கிற்கு இடையிலான தொடருந்து கராபக் வழியாக செல்கிறது.  
யுனெஸ்கோ உலக பாரம்பரிய களம் பட்டியலில் பட்டியலிடப்பட்டுள்ள வரலாற்று முக்கியத்துவம் வாய்ந்த நகரமான சஃப்ரன்போலு கராபக் மாகாணத்தில் அமைந்துள்ளது.
# கராபுக் மாகாணம்

## மாவட்டங்கள்

கராபக் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):  
- எஃப்லானி
- எஸ்கிபஜார்
- **கராபக்**
- ஓவாசக்
- சஃப்ரன்போலு
- யெனிஸ்
# கராபுக் மாகாணம்

## வரலாறு

கராபக் என்ற பெயரானது அதன் புவியியலியலில் இருந்து உருவானது. *காரா*, என்பது ஆங்கிலத்தில் கருப்பு, என்றும் பக் (*Bük)* என்பது ஆங்கிலத்தில் *புதர்ச்செடி என்று பொருள்தரக்கூடியது இவற்றின் சேர்க்கையாக* இதன் பெயர் ஏற்பட்டது.  
வரலாற்று காலத்துக்கு முந்தைய காலத்தைச் சேர்ந்த பல புதைமேடுகள் மற்றும் மலை நகரங்கள் இப்பகுதியில் இருந்தும், அறிவியல் பகுப்பாய்வு இல்லாததால், போதுமான தகவல்கள் பெறப்படவில்லை.
# கோரக்கலே மாகாணம்

**கோரக்காலே மாகாணம்** (*Kırıkkale Province*, ) என்பது துருக்கியின் ஒரு மாகாணமாகும். இது அங்காராவின் கிழக்கே கருங்கடல் பகுதிக்கு செல்லும் முக்கிய நெடுஞ்சாலைகளின் சந்திப்பில் அமைந்துள்ளது. இதன் விரைவான மக்கள் தொகை வளர்ச்சியோடு, ஒரு தொழில்துறை மையமாக மாறியுள்ளது. மாகாண தலைநகரம் கோரக்கலே ஆகும்.  
கோர்காலே மத்திய துருக்கியில் வேகமாக வளர்ந்து வரும் நகரமாகும், இது கோசலர்மக் ஆற்றின் அருகிலுள்ள அங்காரா- கெய்சேரி தொடர்ந்து பாதையில் உள்ளது. ஒரு சிற்றூராக முன்பு இருந்த இது 1950 களில் எஃகு ஆலைகள் நிறுவவபட்டதற்கு பின்னர் மக்கள்தொகை விரைந்து அதிகரித்தது. இந்த தொழிற்சாலைகளின் தயாரிப்புகள், நாட்டின் மிகப் பெரியவையாகும், உயர்தர கலவை எஃகு மற்றும் இயந்திரங்களில் திறமை பெற்றவை. 1960 களில் இரசாயன ஆலைகள் துவக்கப்பட்டன.
# கோரக்கலே மாகாணம்

## மாவட்டங்கள்

கோரக்கல் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):
<sup data-ve-ignore="true">&#x5B; *<span title="The material near this tag needs to be fact-checked with the cited source(s). (May 2019)">சரிபார்ப்பு தேவை</span>* &#x5D;</sup>  
- பஹாலே
- பாலேஹ்
- சில்பி
- டிலைஸ்
- கரகேசிலி
- கெஸ்கின்
- **கோரக்கலே**
- சுலக்கியுர்ட்
- யஹிஹான்
# கோரேஹிர் மாகாணம்

**கோரேஹிர் மாகாணம்** (*Kırşehir Province*, ) என்பது மத்திய துருக்கியில் அமைந்துள்ள ஒரு மாகாணம் ஆகும். இது மத்திய அனடோலியன் பிராந்தியத்தின் ஒரு பகுதியாகும். இது வடக்கு அனடோலியன் உரசு முனையில் உள்ளது. தற்போது இது பூகம்ப எச்சரிக்கை மண்டலத்தில் உள்ளது. இதன் உயரம் சராசரி கடல் மட்டத்திலிருந்து சுமார் 985 மீட்டர் ஆகும். மாகாண தலைநகரம் கோரேஹிர் ஆகும்.  
இது 1924 இல் ஒரு மாகாணமாக உருவாக்கபட்டது. 30, மே, 1954 இல், இது நெவஹிர் மாவட்டமாக ஆக்கப்பட்டது. பின்னர், கோரேஹீர் நகரங்களான அங்காரா, யோஸ்கட், நெவஹிர் என பிரிக்கப்பட்டன. 1957 ஆம் ஆண்டில், கோரேஹிர் மீண்டும் ஒரு மாகாணமாக மாறியது.
# கோரேஹிர் மாகாணம்

## மாவட்டங்கள்

கோரேஹிர் மாகாணம் 7 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டப்பட்டுள்ளது):  
- அகாகென்ட்
- அக்பனர்
- போஸ்டீப்
- சிக்கிக்கிடாகி
- கமன்
- **கோரேஹிர்**
- முகூர்
# கோகேலி மாகாணம்

**கோகேலி மாகாணம்** (*Kocaeli Province*, , pronounced[kodʒaeli] ) என்பது துருக்கியின் ஒரு மாகாணம் ஆகும். சில நேரங்களில் இது கொசேலி என அழைக்கப்படுகிறது. மாகாணத்தின் மிகப்பெரிய நகரங்களாக மிட்சிமிட் மற்றும் கெப்சி ஆகியவை ஆகும். மாகாணத்தின் போக்குவரத்துக் குறியீடு 41 ஆகும். மர்மரா கடலின் கிழக்கு முனையில் இஸ்மிட் வளைகுடாவைச் சுற்றி இந்த மாகாணம் அமைந்துள்ளது. கோகேலி மாகாணத்தின் மேற்கு எல்லைகளாக இசுதான்புல் மாகாணம் மற்றும் மர்மாரா கடலும், வடக்கே கருங்கடல், கிழக்கே சாகர்யா மாகாணம், தெற்கே பர்சா மாகாணம், தென்மேற்கில் யலோவா மாகாணம் ஆகியவை உள்ளன. இஸ்தான்புல் பெருநகரப் பகுதியானது கோகேலி-இஸ்தான்புல் மாகாண எல்லை வரை நீண்டுள்ளது. ஆஸ்மிட் விரிகுடாவின் அளவு மற்றும் இயற்கை அமைப்பு போன்றவை கோல்காக் கடற்படைத் தளம் உட்பட விரிவான துறைமுக வசதிகளுக்கு ஏற்றதாக உள்ளது. இந்த மாகாணம் துருக்கியின் தொழில்துறை தலைநகரம் என்று அழைக்கப்படுகிறது. கோகேலியில் செங்கிஸ் டோபல் கடற்படை வானூர்தி நிலையம் என்ற வானூர்தி நிலையம் உள்ளது, இது இராணுவ மற்றும் பொதுமக்கள் போக்குவரத்துக்கு பயன்படுத்தப்படுகிறது. கோகேலியில் இரண்டு பல்கலைக்கழகங்கள் உள்ளன. அவை கோகேலி பல்கலைக்கழகம் மற்றும் கெப்ஸ் தொழில்நுட்ப பல்கலைக்கழகம் என்பவை ஆகும்.
# கோகேலி மாகாணம்

## புள்ளிவிவரங்கள்

கோகேலி பெருநகர நகராட்சி மற்றும் மத்திய பரவல் அமைப்பு ஆகியவற்றிலிருந்து எடுக்கப்பட்ட தரவு. தகவல் **(xxxx-12-31)** .
| - | கோகேலி | 1,522,408 | 1,560,138 | 1,601,720 | 1,634,691 | 1,676,202 | 1,722,795 | 1,780,055 |
| --- | --- | --- | --- | --- | --- | --- | --- | --- |
| - | இஸ்மித் | 313,964 | 315,734 | 322,588 | 327,435 | 332,754 | 338,710 | 347,074 |
| - | கெப்ஸ் | 297,029 | 305,557 | 314,122 | 319,307 | 329,195 | 338,412 | 350,115 |
| - | டெரின்ஸ் | 123,136 | 124,452 | 126,675 | 128,810 | 130,657 | 133,739 | 136,742 |
| - | டாரகா | 140,302 | 146,896 | 152,542 | 157,304 | 164,385 | 173,139 | 182,710 |
| - | கோர்பெஸ் | 130,730 | 132,779 | 135,692 | 139,220 | 142,884 | 146,210 | 151,149 |
| - | கோல்காக் | 136,035 | 137,637 | 141,926 | 143,867 | 145,805 | 149,238 | 152,607 |
| - | கைரோவா | 82,494 | 88,523 | 93,640 | 98,367 | 103,536 | 109,698 | 117,230 |
| - | கராமர்செல் | 50,886 | 51,987 | 52,501 | 52,621 | 53,033 | 54,225 | 55,169 |
| - | திலோவாச | 44,258 | 44,958 | 45,060 | 44,981 | 45,610 | 45,714 | 46,099 |
| - | காந்தரா | 46,984 | 49,769 | 49,554 | 50,042 | 50,046 | 49,203 | 48,937 |
| - | பாசிஸ்கெல் | 66,183 | 68,037 | 70,835 | 73,327 | 76,605 | 79,625 | 84,235 |
| - | கார்டெப் | 90,407 | 93,809 | 96,585 | 99,410 | 101,692 | 104,882 | 107,988 |
# கோகேலி மாகாணம்

## மாவட்டங்கள்

கோகேலி மாகாணம் 12 மாவட்டங்களாக பிரிக்கப்பட்டுள்ளது, தலைநகரான **இஸ்மித்** ( **தடித்து** காட்டப்பட்டுள்ளது):  
- கோகலே: 1,722,795
- டெரின்ஸ் : 133.739
- கெப்ஸ் : 338.412
- கோல்காக் : 149.238
- **இஸ்மித்** : 338.710
- காந்தரா : 49.203
- கராமர்செல் : 54.225
- கோர்பெஸ் : 146,210
- கார்டெப் : 104,882
- பாசிஸ்கெல் : 79,625
- கயிரோவா : 109,698
- திலோவாச : 45,714
- தாரிகா : 173.139
# மாலத்யா மாகாணம்

**மாலத்யா மாகாணம்** (*Malatya Province*, , Kurdish ) என்பது துருக்கியின் ஒரு மாகாணம் ஆகும். இது ஒரு பெரிய மலைப் பகுதியின் பகுதியாக உள்ளது. மாகாணத்தின் தலைநகர் மாலத்தியா ( இட்டைட்டு மொழியில் : மிலிட் அல்லது மால்டி, அதாவது "தேன் நகரம்" என்பது பொருளாகும்) ஆகும். மாலத்யா பாதாமி பழங்களுக்கு பிரபலமானது. மாலத்யா மாகாணத்தின் பரப்பளவு 12,313&nbsp;கி.மீ.² ஆகும். 2000 ஆண்டைய மக்கள் தொகை கணக்கெடுப்பின் முடிவுகளின்படி மாலத்யா மாகாணத்தின் மக்கள் தொகை 853,658 ஆகும். அதே நேரத்தில் 2010 இல் மக்கள் தொகையானது 740,643 என இருந்தது. மாகாண தலைநகரமாக விளங்கும் நகரம் மாலத்தியா ஆகும். இந்த நகரம் 426,381 (2010) மக்கள்தொகை கொண்டதாகும்.
# மாலத்யா மாகாணம்

## மாவட்டங்கள்

மாலத்யா மாகாணம் 14 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):  
- அகாதா
- அராப்கீர்
- அர்குவன்
- பட்டல்காசி
- டேரண்டே
- டோசனெஹிர்
- டோசனியோல்
- ஹெக்கிமான்
- காலே
- குலுன்காக்
- **மாலத்யா**
- புட்ருகே
- யசஹான்
- யெசிலியர்ட்
# மாலத்யா மாகாணம்

## உள்ளூர் தளங்கள்

- யுனோனு பல்கலைக்கழகம் (1975 முதல்)
- துர்கட் ஏசல் மருத்துவ மையம் (யுனோனு பல்கலைக்கழகத்தில்)
- மாலத்யா எர்ஹாஸ் வானூர்தி நிலையம் (குடிமை மற்றும் இராணுவ சேவை)
- எஸ்கிமலாத்யா (பழைய தலை நகரம், மிகவும் வரலாற்று இடம்)
# குடிவாடா குருநாத ராவ்

**குடிவாடா குருநாத ராவ்** (4 மே 1955 – 22 நவம்பர் 2001) இவர் ஒரு இந்திய அரசியல்வாதியும் மற்றும் இந்திய தேசிய காங்கிரசைச் சேர்ந்த சமூக செயற்பாட்டாளருமாவார். இவர் ஆந்திரப் பிரதேசத்தின் 1998 முதல் 1999 வரை அனகாபல்லி மக்களவைத் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினராக இருந்தார். 1989 முதல் 1994 முடிய ஆந்திரப்பிரதேச சட்டமன்றத்தின் உறுப்பினராகவும் இருந்தார்.
# குடிவாடா குருநாத ராவ்

## வாழ்க்கையும் பின்னணியும்

ராவ் 1955 மே 4 அன்று ஆந்திராவின் விசாகப்பட்டினம் நகரத்தின் மிண்டி கிராமத்தில் பிறந்தார். இவர் ஒரு அரசியல்வாதியும் மற்றும் சமூக சேவகரும் ஆவார். தனது கல்வி காலத்தில், அருகிலுள்ள பள்ளியில் இருந்து இடைநிலைக் கல்வியில் தேர்ச்சி பெற்றார், பின்னர் மேலதிக கல்விக்காக விசாகப்பட்டினத்தின் *இந்துஸ்தான் ஷிப்யார்ட் டிகிரி* கல்லூரிக்கு சென்றார். இவர் பள்ளி குழந்தைகளுக்கான நிகழ்வுகளை ஏற்பாடு செய்வது மற்றும் நிகழ்வுகளில் தீவிரமாகப் பங்கேற்கவும் செய்தார்.
# குடிவாடா குருநாத ராவ்

## தொழில்

ராவ் ஆந்திரப்பிரதேச சட்டமன்றத்தில் 1989 முதல் 1994 வரை ஒரு சட்டமன்ற உறுப்பினராகவும், 1994 முதல் 1998 முடிய தொழில்நுட்பக் கல்விக்கான அமைச்சராகவும் பணியாற்றினார். 1998-இல், இவர் 12ஆவது இந்திய மக்களவைக்குத் தேர்ந்தெடுக்கப்பட்டு நாடாளுமன்ற உறுப்பினராகப் பணியாற்றினார். 1998 ஆம் ஆண்டில் வணிகத்திற்கான குழு மற்றும் கலந்தாலோசனைக் குழுவின் உறுப்பினராகவும் மற்றும் 1998 ஆம் ஆண்டு வரை அறிவியல் மற்றும் தொழில்நுட்பத்துறை அமைச்சராகவும் பணியாற்றினார்.
# குடிவாடா குருநாத ராவ்

## தனிப்பட்ட வாழ்க்கை

ராவ் அப்பண்ணா ராவிற்கு மகனாகப் பிறந்தார். அவர் தனது 25 ஆம் வயதில் 1981 ஆம் ஆண்டு ஆகத்து 23 ஆம் நாள் குடிவாடா நாகராணி என்பவரை மணந்தார். இவர்களுக்கு ஒரு மகன் மற்றும் மகள் பிறந்தனர்.
# ஆல்காபூர் சட்டமன்றத் தொகுதி

**ஆல்காபூர் சட்டமன்றத் தொகுதி** (Algapur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
# ஆல்காபூர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1978 | நேபால் சந்திர தாஸ் | இந்திரா காங்கிரசு |
| 1983 | மெளலானா அப்துல் ஜலில் சௌத்ரி | இந்திய தேசிய காங்கிரசு |
| 1985 | சகிதுல் ஆலம் சௌத்ரி | சுயேச்சை |
| 1991 | சகிதுல் ஆலம் சௌத்ரி | அசாம் கண பரிசத் |
| 1996 | சகிதுல் ஆலம் சௌத்ரி | அசாம் கண பரிசத் |
| 2001 | சகிதுல் ஆலம் சௌத்ரி | அசாம் கண பரிசத் |
| 2006 | ராகுல் ராய் | இந்திய தேசிய காங்கிரசு |
| 2011 | சகிதுல் ஆலம் சௌத்ரி | அசாம் கண பரிசத் |
| 2013 | மந்திரா ராய் | இந்திய தேசிய காங்கிரசு |
| 2016 | நிசாமுத்தீன் சௌத்ரி | அகில இந்திய ஐக்கிய ஜனநாயக முன்னணி |
| 2021 | நிசாமுத்தீன் சௌத்ரி | அகில இந்திய ஐக்கிய ஜனநாயக முன்னணி |
**குறிப்பு**
:1.இடைத்தேர்தல்.
# அக்கீம் அப்துல் அமீது

**அக்கீம் அப்துல் அமீது** *(Hakim Abdul Hameed)* கிரேக்க-அராபிய வைத்திய முறையான யூனானி மருத்துவ முறையில் சிகிச்சையளித்த இந்திய மருத்துவராவார். இவரது காலம் 1908 முதல் 1999 வரையுள்ள ஆண்டுகளாகும். இயாமியா அம்தார்து என்ற உயர்கல்வி நிறுவனத்தை நிறுவி அதிபராகவும் அமீது பணியாற்றினார். அலிகார் முசுலீம் பல்கலைக்கழகத்தின் அதிபராகவும் பணிபுரிந்துள்ளார். மேலும் இவர் அம்தார்து ஆய்வகங்களின் நிறுவனராகவும் தலைமை அறங்காவலராகவும் இருந்தார். 1992 ஆம் ஆண்டு மூன்றாவது உயரிய குடிமை விருதான பத்மபூசண் விருதையும் வழங்கி சிறப்பித்தது.
# அக்கீம் அப்துல் அமீது

## தொழில்

அக்கீம் அப்துல் அமீது 1993 ஆம் ஆண்டு புதுதில்லியிலுள்ள சங்கம் விகாரில் அம்தார்து பொதுப் பள்ளிக்கூடத்தை நிறுவினார்.
# மியான்மர் திரைப்படத்துறை

**மியான்மர் திரைப்படத்துறை** (Cinema of Myanmar) என்பது மியான்மர் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறைக்கு 1910 களில் இருந்து ஒரு நீண்ட வரலாறு உள்ளது. முதல் அமைதியான படத்தை உருவாக்கியவர் தயாரிப்பாளர் மற்றும் இயக்குநர் 'ஓன் மயங்கி' என்பவர் ஆவார்.  
சமீபத்தில் மியான்மர் சினிமாவுக்கு சர்வதேச திரைப்பட விழாக்களில் பார்வை கிடைத்துள்ளது. 2014 ஆம் ஆண்டில் 'தி மாங்க்' என்ற திரைப்படம் 49 வது கார்லோவி வேரி சர்வதேச திரைப்பட விழாவில் திரையிடப்பட்டது.
# மியான்மர் திரைப்படத்துறை

## வரலாறு

பர்மாவின் முதல் படம் 1910 ஆம் ஆண்டு லண்டனில் பர்மிய சுதந்திரத்திற்காக பிரச்சாரம் செய்த முன்னணி அரசியல்வாதியான துன் ஷீனின் இறுதிச் சடங்கின் பதிவு ஆகும். ஓன் மயங்கி இயக்கிய முதல் பர்மிய அமைதியான காதல் திரைப்படமான 'மயிட்ட நீ தூய' என்ற திரைப்படத்தில் நை பு என்பவர் நடித்தார். இவரே பர்மாவின் முதல் நடிகர் ஆவார். முதல் பர்மிய பேசும் திரைப்படம் 1932 ஆம் ஆண்டில் இந்தியாவின் மும்பையில் தயாரிக்கப்பட்டது.
# காவேரி பெருவாய்

**காவேரி பெருவாய்** என்பது இந்திய விஞ்ஞானிகளான கே. ஆர். சுப்ரமண்யா மற்றும் கே.என். பிரகாஷ் நரசிம்மா என்பவர்களால் அடையாளம் காணப்பட்ட ஒரு விண்கல் வீழ் பள்ளமாகும். இது **800 முதல் 550 மில்லியன் ஆண்டுகளுக்கு** முன்பு ஏற்பட்ட ஒரு சிறுகோள் தாக்கத்தால் உருவாக்கப்பட்டதாகத் தெரிகிறது. நீலகிரிக்கும் கொடைக்கானலுக்கும் இடையில் அமைந்துள்ள இப்பகுதி தெற்கு இந்தியாவில் உள்ளது. இப்பள்ளம் 120 கிலோமீட்டர் விட்டம் கொண்டது என்று ஒரு ஆய்வு சுட்டிக்காட்டியுள்ளது. காவேரி பெருவாயை செயற்கைக்கோள் படங்கள் மூலம் மட்டுமே காட்சிப்படுத்த முடியும். இது உலகின் நான்காவது பெரிய விண்கல் வீழ் பள்ளமாகும்.
# காவேரி பெருவாய்

## ஆராய்ச்சியாளர்கள் பற்றிய குறிப்பு

- கே. ஆர். சுப்ரமண்யா - கடற் சார்ந்த புவியியல் முன்னாள் பேராசிரியர், மங்களூர் பல்கலைக்கழகம், மங்களூர்
- கே.என்.பிரகாஷ் நரசிம்மா - பூமி அறிவியல் துறை, ப்ரீகாம்ப்ரியன் புவியியலில் மேம்பட்ட ஆய்வுகளுக்கான மையம், மைசூர் பல்கலைக்கழகம், மனசகங்கோத்ரி, மைசூர்
# மனிசா மாகாணம்

**மனிசா மாகாணம்** என்பது மேற்கு துருக்கியில் உள்ள ஒரு மாகாணமாகும் . இதன் அண்டை மாகாணங்களாக மேற்கில் இஸ்மீர், தெற்கில் அய்டன், தென்கிழக்கில் டெனிஸ்லி, கிழக்கே உசாக், வடகிழக்கில் கட்டாஹ்யா, வடக்கே பலகேசீர் உள்ளன. மனிசா நகரம் மாகாணத்தின் தலைநகரம் ஆகும். போக்குவரத்து குறியீடு 45 ஆகும்.
# மனிசா மாகாணம்

## காணத்தக்க தளங்கள்

மனிசா நகருக்கு அருகிலுள்ள மவுண்ட் சிபிலஸ் தேசிய பூங்கா ( *ஸ்பில் டாஸ் மில்லி* பார்க் ) ஒரு செழிப்பான வனப்பகுதி ஆகும். இங்கு வெந்நீரூற்றுகள், நியோபின் கதையில் புகழ்பெற்ற "அழுகை பாறை" மற்றும் தாய்-தெய்வமான சைபெலினுக்கான இட்டைட்டு கால செதுக்கல் ஆகியவற்றைக் கொண்டுள்ளது. இந்த பூங்கா அதன் எல்லைக்குள் சுமார் 120 வகையான பூர்வீக தாவரங்களை கொண்டுள்ளது, குறிப்பாக காட்டு துலிப் உள்ளது. இந்த பூங்கா மலையேறுதல் மற்றும் முகாமிடுவதற்கான வாய்ப்புகளை வழங்குகிறது.  
இன்றைய சாலிஹ்லி நகராட்சியில் உள்ள சர்திஸ், லிடியாவின் பண்டைய தலைநகராக இருந்தது. ஒரு காலத்தில் கிரீச்சு மன்னரால் ஆளப்பட்டது. அவர் செல்வத்திற்காக புகழ் பெற்றார். ஏராளமான பூகம்பங்களால், ஏற்பட்ட அழிவின் எச்சங்கள் பெரும்பாலும் உரோமானிய காலத்திலிருந்தே உள்ளன. ஆர்ட்டெமிஸ் கோவிலின் எச்சங்களும், மீட்டெடுக்கப்பட்ட உடற்பயிற்சிக் கூடமும் உள்ளன. இவை இந்த பண்டைய நகரத்தின் கடந்தகால சிறப்பை வெளிப்படுத்துகின்றன. 3 ஆம் நூற்றாண்டின் அற்புதமான யூத தொழிகைக் கூடம் பார்வையிடத்தக்கது. இது அக்காலத்திய மொசைக் கற்கள் மற்றும் கலைரீதியாக செதுக்கப்பட்ட வண்ண-கல் பலகைக போன்றவற்றைக் கொண்டுள்ளது.  
பண்டைய நகரமான தியாதிரா (தற்போது அகிசர் என அழைக்கபடுகிறது) திருவெளிப்பாடு புத்தகத்தின் ஏழு தேவாலயங்களில் ஒன்றாகும். மேலும் பண்டைய நகரத்தின் எச்சங்கள் நகரத்தின் ஒரு பகுதியில் டெப் மெசார்லே (மலை கல்லறை) என்ற பகுதியில் காணப்படுகிறது. மிக சமீபத்தில், இது மாகாணத்தில் ஒரு முக்கியமான வணிக மையமாக மாறியுள்ளது.  
ஏழு தேவாலயங்களில் ஒன்றான பண்டைய நகரமான பிலடெல்பியாவின் எச்சங்கள் தற்போதைய அலெஹீர் நகரில் காணப்படுகிறது. பைசண்டைன் தேவாலயத்தின் சில இடிபாடுகளைத் தவிர, பண்டைய நகரத்தின் இடதுபுறம் கொஞ்சம் உள்ளது.  
யூன்ட் மலை (யுன்ட் டாஸ்) கிராமங்கள் மற்றும் கோர்டெஸ், குலா மற்றும் டெமிர்சி நகரங்கள் கிளிம்கள் எனப்படும் தரைவிரிப்புகளுக்கு பெயர் பெற்றவை. குலாவில் உள்ள வீடுகளும் உதுமானிய கட்டிடக்கலைக்கு உள்ளூர் எடுத்துக்காட்டுகள் ஆகும்.  
கூடுதலாக, இப்பகுதி முழுவதும் பல வெந்நீரூற்றுகள் உள்ளன.  
தொழில்துறை வளர்ச்சி அடிப்படையில் இந்த மாகாணம் மிகவும் வளர்ச்சியடைந்துள்ளது, குறிப்பாக மனிசா, துர்குட்லு, அகிசர் மற்றும் சாலிஹ்லி ஆகிய நான்கு பெரிய மையங்களில் தொழில்கள் குவிந்துள்ளன.
# பிளம்பைட்டு

**பிளம்பைட்டு** *(Plumbite)* என்பது PbO<sub>2</sub><sup>−2</sup> என்ற ஆக்சியெதிர்மின் அயனியைக் கொண்டிருக்கும் எந்தவொரு உப்பையும் குறிக்கும். இந்த உப்புகளில் ஈயம் +2 என்ற ஆக்சிசனேற்ற நிலையில் காணப்படுகிறது. பிளம்பேட்டு(II) என்ற ஐயுபிஏசி பெயருக்கு பாரம்பரியமாக பிளம்பைட்டு என்ற பெயர் வழங்கப்பட்டு வந்தது.  
உதாரணமாக ஈய(II) ஆக்சைடு (PbO) நீர்க்காரத்தில் கரைந்து HPbO<sup>−</sup><sub>2</sub> என்ற எதிர்மின் அயனியைக் கொண்ட உப்பை உருவாக்குகிறது. :  
:PbO + OH<sup>−</sup> → HPbO<sup>−</sup><sub>2</sub>  
ஈய(II) ஐதராக்சைடும் மிகையளவு நீர்க்காரத்தில் கரைந்து Pb(OH)<sup>4−</sup><sub>6</sub> என்ற எதிர்மின் அயனியைத் தருகிறது.  
:Pb(OH)<sub>2</sub> + 4 OH<sup>−</sup> → Pb(OH)<sup>4−</sup><sub>6</sub>  
பிளம்பைட்டு அயனி ஒரு வலிமை குறைந்த ஒடுக்கும் முகவராகும். இம்முகவராகச் செயல்படும் போது இது பிளம்பேட்டாக ஆக்சிசனேற்றம் அடைகிறது.
# மாதவ் விநாயக் கிபே

**சர்தார் மாதவ்ராவ் விநாயக் கிபே** (Sardar Madhavrao Vinayak Kibe) (தேவநாகரி : माधव विनायक किबे) (1877 - ?) இவர் இந்தியாவின் இந்தூர் மாநிலத்தைச் சேர்ந்த அறிஞராவார். மகாராஜா மல்கர் ராவ் ஓல்கருக்கு பிரதம மந்திரி தாந்தியா ஜாக் என்று அழைக்கப்படும் விட்டல்ராவ் மகாதியோ கிபே என்பவரால் நிறுவப்பட்ட கர்கடே பிராமணக் கிபே குடும்பத்தைச் சேர்ந்தவர்.
# மாதவ் விநாயக் கிபே

## கல்வி

இவர் டேலி கல்லூரியில் தேர்ச்சி பெற்ற முதல் பழைய மாணவர் ஆவார். 1899 ஆம் ஆண்டில் இளங்கலைப் பட்டமும், 2 ஆண்டுகளுக்குப் பிறகு அலகாபாத்தின் முயர் மத்திய கல்லூரியில் முதுகலைப் பட்டமும் பெற்றார்.
# மாதவ் விநாயக் கிபே

## வேலை

கல்வியை முடித்த பின்னர் இந்தூர் அரசவையின் கௌரவச் செயலாளராக சில ஆண்டுகள் பணியாற்றினார். பின்னர், இவர் இந்தியாவின் தலைமை ஆளுநரின் முகவர் மற்றும் கௌரவ குற்றவியல் நடுவராக நியமிக்கப்பட்டார். 1911 ஆம் ஆண்டில், தேவாஸின் ராஜா சாஹேபிற்கு திவானாக பணியாற்ற நியமிக்கப்பட்டார். 1912 சூன் மாதத்தில் இவர் ராவ் பகதூர் ஆனார்.  
1926 ஆம் ஆண்டில் மும்பையில் நடைபெற்ற மராத்தி இலக்கிய மாநாட்டில் தலைமை வகித்தார். இவர் தனது துணைவியுடன் [இலண்டன்|இலண்டனில்]] நடந்த வட்ட மேசை மாநாட்டிலும் கலந்து கொண்டார். இவரும் இவரது மனைவியும் காங்கிரசில் உறுப்பினர்களாக இருந்தனர்.  
*இலங்கைவின் இருப்பிடம்* மற்றும் *இந்திய மாநில நாணயங்கள் குறித்த ஆய்வு* ஆகியவை இவரது படைப்புகளில் இரண்டு.
# மாதவ் விநாயக் கிபே

## தனிப்பட்ட வாழ்க்கை

சர்தார் மாதவ்ராவ் கிபே விட்டல்ராவ் கிபே என்பவருக்குப் பிறந்தார். கிபேக்கள் என்பவர்கள் ஜாகிர்தாரர்கள் மற்றும் சாஹுகாரர்கள் ஆவர். இந்த சொல் *ஓல்கர் கா ராஜ் அவுர் கிபே கா பைஜ்* என்ற வழக்காக இருந்து வருகிறது. இவர் ஒரு குறிப்பிடத்தக்க சமூக சேவையாளராக இருந்த கம்லாபாய் கிபேவை மணந்தார். இவருக்கு நான்கு குழந்தைகள் உள்ளனர். மூத்த மகள் இந்திராபாய் இந்திய குடிமைப்பணிகள் அதிகாரியான பாலி கிருட்டிணா வாசுதேவ் பட்காம்கரை மணந்தார். இவரது மகன் சரத் கிபே குருந்த்வாரைச் சேர்ந்த பட்வர்தன் இளவரசி சகுந்தலா பாய் கிபேவை மணந்தார். இவரது இளைய மகள் இந்திய குடிமைப்பணி அதிகாரி நாராயண் தண்டேகரை மணந்தார். இவரது பேத்தி லயலா ராஜே பட்வர்தன் ஜம்கண்டியின் ராஜமதா ஆவார். இவரது பேரன் அசோக் பட்கம்கர் இந்திய தூதராக இறந்தார்.
# இரவி கண்ணன்

**ஆர். இரவி கண்ணன்** *(Ravi Kannan R)* இந்தியாவின் அசாம் மாநிலத்தைச் சேர்ந்த ஒரு புற்றுநோயியல் அறுவை சிகிச்சை நிபுணராவார். இவர் அசாமிலுள்ள கச்சார் புற்றுநோய் மருத்துவமனை மற்றும் ஆராய்ச்சி மையத்தின் இயக்குநராக உள்ளார். இம்மருத்துவமனை புற்றுநோயாளிகளுக்கு சிகிச்சையளிக்கும் ஓர் இலாப நோக்கமற்ற மருத்துவமனையாகும். சென்னையில் உள்ள அடையார் புற்றுநோய் நிறுவனத்தில் அறுவை சிகிச்சை புற்றுநோயியல் துறையின் தலைவராகவும் கண்ணன் பணிபுரிந்துள்ளார். இந்தியாவில் வழங்கப்படும் நான்காவது மிக உயர்ந்த குடிமை விருதான பத்மசிறீ விருதை இவர் பெற்றுள்ளார்.
# இரவி கண்ணன்

## கல்வி

சென்னை கீழ்பாக்கத்திலுள்ள அரசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் தன்னுடைய முதுநிலை பட்டத்தை புது தில்லியிலுள்ள மௌலானா ஆசாத் மருத்துவக் கல்லூரியில் படித்து பெற்றார்.
# இரவி கண்ணன்

## தொழில்

கண்ணன் சென்னை அடையார் புற்றுநோய் நிறுவனத்தின் அறுவை சிகிச்சை புற்றுநோயியல் துறைக்கு தலைமை தாங்கினார். 2006 ஆம் ஆண்டு ஒரு சக ஊழியரின் வேண்டுகோளின் பேரில் கலந்தாலோசிப்பதற்காக இவர் முதன்முறையாக கச்சார் புற்றுநோய் மருத்துவமனை மற்றும் ஆராய்ச்சி மையத்தைப் பார்வையிட்டார். அப்போது அந்நிறுவனத்தின் அப்போதைய இயக்குநரைச் சந்தித்து உரையாடியபோது கச்சார் மையத்திற்குத் தலைமை தாங்கும் வாய்ப்பு கிடைத்தது. கண்ணன் தனது பயிற்சியை சென்னையில் விட்டுவிட்டு 2007 ஆம் ஆண்டு தனது குடும்பத்தினருடன் அசாம் மாநிலத்திற்குச் சென்றார், பராக் பள்ளத்தாக்கு மக்களுக்கு அடிப்படை சுகாதார வசதிகளை வழங்குவதற்காக சில்சாரில் உள்ள கச்சார் புற்றுநோய் மருத்துவமனை மற்றும் ஆராய்ச்சி மையம் மூலம் மருத்துவச் சேவையை தொடர்ந்தார்.
# இரவி கண்ணன்

## விருதுகள்

- ரமோன் மக்சேசே விருது - 2023
- மருத்துவத்திற்காக வழங்கப்படும் **மகாவீர் விருது**
- பத்மசிறீ - 2020 விருதும் கண்ணனுக்கு வழங்கப்பட்டுள்ளன.
# விஷ்ணு திகம்பர் பலூசுகர்

பண்டிட் **விஷ்ணு திகம்பர் பலுஸ்கர்** (Vishnu Digambar Paluskar) (1872 ஆகத்து 18 - 1931 ஆகத்து 31 ) இவர் ஓர் இந்துஸ்தானி இசைக்கலைஞராவார் . ரகுபதி ராகவா ராஜாராம் என்ற பஜனையின் அசல் பதிப்பை இவர் பாடியுள்ளார். மேலும், 1901 மே 5 அன்று காந்தர்வ மகாவித்யாலயா என்ற இசை நிறுவனத்தை நிறுவினார். இன்று கேட்கப்படுவது போல இந்தியாவின் தேசிய பாடலான வந்தே மாதரம் பாடலை ஏற்பாடு செய்த பெருமையும் இவருக்கு உண்டு. இவரது அசல் குடும்பப்பெயர் காட்கில் என்பதாகும். ஆனால் அவர்கள் பலூசு (சாங்லிக்கு அருகில்) கிராமத்தைச் சேர்ந்தவர்கள் என்பதால், அவர்கள் "பலூசுகர்" குடும்பம் என்று அறியப்பட்டனர்.
# விஷ்ணு திகம்பர் பலூசுகர்

## ஆரம்பகால வாழ்க்கையும் பின்னணியும்

விஷ்ணு திகம்பர் பலூசுகர் பிரித்தானிய ஆட்சியின் போது தற்போதைய மகாராட்டிராவில் மும்பை மாகாணத்தின் தெற்குப் பிரிவின் கீழ் இருந்த ஒரு சிறிய நகரமான குருந்த்வாட்டின் மராத்தி குடும்பத்தில் பிறந்தார். இவரது தந்தை திகம்பர் கோபால் பலூசுகர் ஒரு பஜனைப் பாடகராவார்.  
இவர், ஆரம்பக் கல்விக்காக குருந்த்வாட்டில் உள்ள ஒரு உள்ளூர் பள்ளிக்குச் சென்றார். ஆனால் சிறு வயதிலேயே இவருக்கு சோகம் ஏற்பட்டது. தத்தா ஜெயந்தி என்ற இந்துத் திருவிழாவின் போது, ஒரு பட்டாசு வெடித்து இவரது இரு கண்களையும் சேதப்படுத்தியது. ஒரு சிறிய நகரமாக இருந்ததால், உடனடி சிகிச்சை எதுவும் கிடைக்கவில்லை. இதனால் தனது கண்பார்வையை இழந்தார். ஆனால், சில ஆண்டுகளுக்குப் பிறகு இவர் தனது பார்வையை மீண்டும் பெற்றார்.  
சிறுவனின் திறமையை உணர்ந்த மிராஜ் மன்னர் பாலகிருஷ்ணபுவா இச்சல்கரஞ்சிகர் என்ற கற்றறிந்த இசைக்கலைஞரின் வழிகாட்டுதலின் கீழ் இவரை நிலை நிறுத்தினார். இவர் அவரிடம் 12 ஆண்டுகள் பயிற்சி பெற்றார். 1896 ஆம் ஆண்டில் ஆசிரியர் மற்றும் மாணவர் இடையேயான உறவுகள் சிதைந்தன.
# விஷ்ணு திகம்பர் பலூசுகர்

## இசைப் பயணம்

அதன் பிறகு இவர் நாட்டில் சுற்றுப்பயணம் செய்யத் தொடங்கினார். வட இந்தியாவின் ஒவ்வொரு பகுதியிலும் இசை மரபுகளைப் படித்தார். பரோடா மற்றும் குவாலியர் போன்ற நகரங்களில் உள்ள பல அரச குடும்பங்களை பார்வையிட்டார். இசைக்கலைஞர்களின் ஆதரவுக்கு நன்கு அறியப்பட்டவர். ஆனால் இவர் சௌராட்டிராவில் ஒரு பொது இசைத்தன் மூலம் இந்திய இசையின் நீண்டகால பாரம்பரியத்தை உடைத்தார். அதுவரை அரண்மனைகள் அல்லது கோவில்களில் மட்டுமே இசை நிகழ்ச்சிகள் வழங்கப்பட்டன. இவர் மதுராவில் பேசப்படும் இந்தி மொழியின் விரஜ மொழி என்ற மொழியைப் படித்தார். இவர் பண்டிட் சந்தன் சௌபே என்பவரைச் சந்தித்து அவரிடமிருந்து துருபத் இசை வடிவத்தைக் கற்றுக்கொண்டார். 1901 ஆம் ஆண்டில், இவர் லாகூரை அடைந்தார். அங்கு இவர் ஒரு இசைப் பள்ளியை நிறுவ முடிவு செய்தார்.
# விஷ்ணு திகம்பர் பலூசுகர்

## இசைப் பயணம்

### காந்தர்வ மகாவித்யாலயா

1901 மே 5இல், இவர் காந்தர்வ மகாவித்யாலயா என்ற பள்ளியை நிறுவினா. இது சில வரலாற்று இந்திய இசையுடன் இந்திய பாரம்பரிய இசையில் முறையான பயிற்சி அளிக்கும் பள்ளியாகும். இது அனைவருக்குமான ஒரு திறந்த பள்ளியாகவும் அரச ஆதரவை விட, மக்கள் ஆதரவு மற்றும் நன்கொடைகளை பெற்று இயங்கிய முதல் பள்ளிகளில் ஒன்றாகும். மாணவர்கள் தங்கள் ஆசிரியர்களுடன் ஒரே கூரையின் கீழ் வாழ்ந்த பாரம்பரிய முறைக்கு இது ஒரு சவாலாக இருந்தது. பள்ளியின் ஆரம்ப கால மாணவர்கள் பலர் வட இந்தியாவில் மரியாதைக்குரிய இசைக்கலைஞர்கள் மற்றும் ஆசிரியர்களாக மாறினர். இது முன்னதாக அவமதிப்புடன் நடத்தப்பட்ட இசைக்கலைஞர்களுக்கு மரியாதை அளித்தது.  
செப்டம்பர் 1908 இல், பள்ளியின் மற்றொரு கிளையை நிறுவ பலூசுகர் மும்பைக்குச் சென்றார். பணிச்சுமை அதிகரித்ததால், இவர் பள்ளியை இலாகூரிலிருந்து மும்பைக்கு மாற்றினார். அனைத்து மாணவர்களுக்கும் இடமளிக்க, இவர் கடன் வாங்கி, பள்ளி மற்றும் விடுதிக்கு ஒரு புதிய கட்டிடம் கட்டினார். கடன்களை தீர்க்க, இவர் பல பொது இசை நிகழ்ச்சிகளை வழங்கினார். ஆனால் 1924 இல் ஒரு கச்சேரி சுற்றுப்பயணத்தில் இருந்தபோது, இவரது கடனாளிகள் இவரது சொத்துக்களை இணைத்து பள்ளியை ஏலம் எடுத்தனர்.
# விஷ்ணு திகம்பர் பலூசுகர்

## மரணமும் மரபும்

பலூசுகர் தனது 59 வது பிறந்தநாளுக்கு மூன்று நாட்களுக்குப் பிறகு, 1931 ஆகத்து 21 அன்று இறந்தார். இன்று, பாலுஸ்கர் பாரம்பரிய இசைக்கலைஞர்களின் தொழிலுக்கு மரியாதை கொடுத்து, பாரம்பரிய கரானா அமைப்பிலிருந்து இந்துஸ்தானி இசையை மக்களிடம் கொண்டு சென்ற இசைக்கலைஞராகக் காணப்படுகிறார். இசை பால் பிரகாஷ் என்ற இசை குறித்த புத்தகத்தை மூன்று தொகுதிகளாகவும், இராகங்களில் 18 தொகுதிகளாகவும் எழுதியுள்ளார். இவரது சீடர்களான வினாயக்ராவ் பட்வர்தன், ஓம்கார்நாத் தாக்கூர், நாராயணராவ் வியாசு, பி. ஆர். தியோதர் ஆகியோர் புகழ்பெற்ற பாரம்பரிய இசைப்பாடகர்களாகவும் ஆசிரியர்களாகவும் ஆனார்கள். இவரது மகன் தத்தாத்ரேயா விஷ்ணு பலூசுகரும் பாரம்பரிய இசையில் பயிற்சி பெற்றார்.  
1973 சூலை 21 அன்று , இந்திய அரசின் அஞ்சல் மற்றும் தந்தித் துறை, ஒரு நினைவு முத்திரையை வெளியிட்டு பலூசுகருக்கு மரியாதை செலுத்தியது. அதன் 2000 நூற்றாண்டின் இதழில், இந்தியா டுடே பத்திரிகை "இந்தியாவை வடிவமைத்த 100 பேர்" என்ற பட்டியலில் இவரையும் சேர்த்தது.
# நாராயணராவ் வியாசு

**நாராயணராவ் வியாசு** (Narayanrao Vyas) (1902-1984) குவாலியர் கரானாவின் (இசைப்பள்ளி) இந்துஸ்தானிய இசைக்கலைஞராவார். இவர் விஷ்ணு திகம்பர் பலூசுகரின் சீடராக இருந்தார். இவர் பல பாரம்பரிய கியால் மற்றும் பகுதியளவு மரபுசார்ந்த பஜனைகள் மற்றும் தும்ரிக்களைப் பாடி 78 ஆர்பிஎம் இசைத்தட்டுகுகளாக வெளியிட்டு 1930 இல் மிகவும் பிரபலமானார். இவரது தந்தையும் மாமாவும் கோலாப்பூரில் நன்கு அறியப்பட்ட இசைக்கலைஞர்களாவர். இவரது அண்ணன் சங்கர்ராவ் வியாசும் ஒரு பாடகராகவும், தனித்துவமான இசையமைப்பாளராகவும் இருந்தார்.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 1996–97

**ஆத்திரேலிய அணி** 1996 அக்டோபர் மாதம் இந்தியாவில் சுற்றுப்பயணம் மேற்கொண்டு இந்தியா அணியுடன் ஒரு தேர்வுப் போட்டியில் விளையாடியது.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 1996–97

## அணிகள்

| * மார்க் டெய்லர் ( த )
* மைக்கேல் ஸ்லேட்டர்
* ரிக்கி பாண்டிங்
* மார்க் வா
* ஸ்டீவ் வா
* மைக்கேல் பெவன்
* இயன் ஹீலி ( குக )
* பிராட் ஹாக்
* பவுல் ரைபல்
* பீட்டர் மெக்கிண்டயர்
* க்ளென் மெக்ராத் | * சச்சின் டெண்டுல்கர் ( த )
* நயன் மோங்கியா ( குக )
* விக்ரம் ராத்தோர்
* சௌரவ் கங்குலி
* முகமது அசாருதீன்
* ராகுல் திராவிட்
* சுனில் ஜோசி
* ஆசிஷ் கபூர்
* அனில் கும்ப்ளே
* டேவிட் ஜோன்சன்
* வெங்கடேஷ் பிரசாத் | } |
| --- | --- | --- |
# த. வி. பலூசுகர்

பண்டிட் **தத்தாத்ரேயா விஷ்ணு பலூசுகர்** (Dattatreya Vishnu Paluskar) (28 மே 1921 - 26 அக்டோபர் 1955) இவர் பாரம்பரிய இந்துஸ்தானி இசைப் பாடகராவார். இவர் ஒரு குழந்தை அதிசயமாக கருதப்பட்டார்.
# த. வி. பலூசுகர்

## ஆரம்பகால வாழ்க்கையும் பின்னணியும்

இவர், மகாராட்டிராவின் நாசிக் நகரில் பிரபல இந்துஸ்தானி இசைக்கலைஞர் விஷ்ணு திகம்பர் பலூசுகருக்கு பிறந்தார். இவரது அசல் குடும்பப்பெயர் காட்கில் என்பதாகும். ஆனால் அவர்கள் பலூசு (சாங்லிக்கு அருகில்) கிராமத்தைச் சேர்ந்தவர்கள் என்பதால், இவர்கள் "பலூசுகர்" குடும்பம் என்று அறியப்பட்டனர்.  
இவரது பத்து வயதில் இவரது தந்தை இறந்து போனார். பின்னர் பண்டிட் வினாயக்ராவ் பட்வர்தன் மற்றும் நாராயணராவ் வியாசு ஆகியோரிடம் பயிற்சி பெற்றார். இவருக்கு பண்டிட் சிந்தமன்ராவ் பலூசுகர் மற்றும் பண்டிட் மிராஷி புவா ஆகியோரும் பயிற்சி அளித்தனர் .
# த. வி. பலூசுகர்

## தொழிலும் வாழ்க்கையும்

இவர், தனது பதினான்கு வயதில் பஞ்சாபிலுள்ள ஹர்வல்லப் சங்க சம்மேளனத்தில் தனது முதல் நிகழ்ச்சியை வழங்கினார். இவர் குவாலியர் பள்ளி மற்றும் காந்தர்வ மகாவித்யாலயத்தை மரபுரிமையாகப் பெற்றார். ஆனால் மற்ற பள்ளிகள் மற்றும் பாணிகளின் அழகியல் அம்சங்களை ஏற்றுக்கொள்வதில் இவர் எப்போதும் திறந்த மனதுடன் இருந்தார்.  
இவர் பைஜு பாவ்ரா என்ற பாலிவுட் படத்தில் அமீர் கானுடன் ஒரு டூயட் பாடியுள்ளார். மேலும் ஷாப் மோச்சன் என்ற பெங்காலி படத்திலும் பாடியுள்ளார்.
# த. வி. பலூசுகர்

## இறப்பு

இவர் 1955 அக்டோபர் 26 அன்று மூளையழற்சி காரணமாக மும்பையில்,இறந்தார்.
# மிராஷி புவா

**மிராஷி புவா** (Mirashi Buwa) என்று பொதுவாக அறியப்படும் யசுவந்த் சதாசிவ புவா (1883 - 1966 சனவரி 5) இவர் ஓர் இந்திய காவியப் பாடகரும் காயல் -பாணியின் இந்துஸ்தானி இசைப் பாடகருமாவார் . விஷ்ணு திகம்பர் பலூசுகருடன் குவாலியர் கரானாவின் பாலகிருட்டிணபுவா இச்சல்கரஞ்சிகரின் (1849-1926) புகழ்பெற்ற சீடராக இருந்தார். இவர் வேகமான குரலுக்காக அறியப்பட்டார். இவர் ஒரு நடிகராகவும் இருந்தார். மேலும் சங்கீத நாடகம், மராத்தி நாடகம் போன்ற பலவற்றில் நடித்துள்ளார் .
# மிராஷி புவா

## சுயசரிதை

இவர் மகாராட்டிராவின் தற்போதைய கோலாப்பூர் மாவட்டத்தில் இச்சல்கரஞ்சியில் 1883 இல் பிறந்தார். 1911 முதல் 1932 வரை புனேவில் உள்ள "நாட்டியகலா பிரவர்தக் மண்டலி" என்ற நாடக நிறுவனத்தில் பணிபுரிந்தார். மேலும் ஏராளமான சீடர்களுக்கு இசையையும் கற்றுக் கொடுத்தார்.  
1961 ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி தனது சங்கீத நாடக அகாதமி விருதினை இவருக்கு வழங்கியது.  
இவர் 1966 சனவரி 5இல் இறந்தார்.
# மிராஷி புவா

## சீடர்கள்

இவரது குறிப்பிடத்தக்க சீடர்களில் விநாயக்புவா உத்தர்கர், யசுவந்த்புவா ஜோசி மற்றும் மும்பையைச் சேர்ந்த ராஜரம்புவ பரட்கர் ஆகியோர் அடங்குவர் .
# யசுவந்த் பாலகிருட்டிண ஜோசி

பண்டிட் **யசுவந்த் பாலகிருட்டிண ஜோசி** (Yeshwant Balkrishna Joshi) (1928 - 5 அக்டோபர் 2012), மேலும் யசுவந்த்புவா ஜோசி என்றும் அறியப்படும் ஒரு இவர் ஓர் இந்துஸ்தானி இசையின் காயல் பாணியின் இந்தியப் பாடகராவார்.  
இவர், இந்தியாவின் புனேவில் பிறந்தார். பண்டிட் மிராஷி புவா மற்றும் ஜெகநாத்புவா புரோகித் ஆகியோருடன் குவாலியர் கரானாவின் கீழ் படித்தார். இவரது சீடர்களில் இராம் தேஷ்பாண்டே மற்றும் ஆஷா கதில்கர் ஆகியோர் அடங்குவர்.  
இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாடமி 2003 ஆம் ஆண்டில் இவருக்கு தனது சங்கீத நாடக அகாடமி விருதினை வழங்கியது.
# கட்லிசெரா சட்டமன்றத் தொகுதி

**கட்லிசெரா சட்டமன்றத் தொகுதி** (Katlicherra Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
# கட்லிசெரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | கெளரிசங்கர் ராய் | இந்திய தேசிய காங்கிரசு |
| 1957 | கெளரிசங்கர் ராய் | இந்திய தேசிய காங்கிரசு |
| 1962 | கெளரிசங்கர் ராய் | இந்திய தேசிய காங்கிரசு |
| 1967 | தஜமுல் அலி லஸ்கர் | சுயேச்சை |
| 1972 | சந்தோஷ் குமார் ராய் | இந்திய தேசிய காங்கிரசு |
| 1978 | கெளரிசங்கர் ராய் | இந்திய தேசிய காங்கிரசு |
| 1983 | தஜமுல் அலி லஸ்கர் | சுயேச்சை |
| 1985 | கெளதம் ராய் (துளசி) | இந்திய தேசிய காங்கிரசு |
| 1991 | கெளதம் ராய் | இந்திய தேசிய காங்கிரசு |
| 1996 | கெளதம் ராய் | இந்திய தேசிய காங்கிரசு |
| 2001 | கெளதம் ராய் | இந்திய தேசிய காங்கிரசு |
| 2006 | கெளதம் ராய் | இந்திய தேசிய காங்கிரசு |
| 2011 | கெளதம் ராய் | இந்திய தேசிய காங்கிரசு |
| 2016 | சுஜாம் உத்தீன் லஸ்கர் | அகில இந்திய ஐக்கிய ஜனநாயக முன்னணி |
| 2021 | சுஜாம் உத்தீன் லஸ்கர் | அகில இந்திய ஐக்கிய ஜனநாயக முன்னணி |
# ஆஷா கதில்கர்

**ஆஷா கதில்கர்** (Asha Khadilkar) (பிறப்பு: 1955 சனவரி 11) இவர் இந்தியாவின் மும்பையைச் சேர்ந்த மூத்த பாடகரான இவர், பாரம்பரிய இந்துஸ்தானி இசையையும், பக்தி இசையையும் சங்கீத நாடகம் உட்பட பல நிகழ்ச்சிகளாஇ நிகழ்த்துகிறார்.
# ஆஷா கதில்கர்

## தொழில்

கதில்கர் அகில இந்திய வானொலியில் வழக்கமான பாடகராவார். இவர் ஐக்கிய இராச்சியம், அமெரிக்கா, கனடா மற்றும் சிங்கப்பூர் ஆகிய நாடுகளில் பல சந்தர்ப்பங்களில் தனது தனிப்பட்ட நிகழ்ச்சிகளை செய்துள்ளார். 2000 ஆம் ஆண்டு முதல் மும்பையின் வொர்லி, நேரு மையம் தயாரித்த 4 புதிய மராத்தி இசைத் தொகுப்புகளுக்கு இவர் இசை இயக்கத்தையும் வழங்கியுள்ளார். இவர் இந்திய செம்மொழி இசையின் மேம்பட்ட மாணவர்களுக்கு வழிகாட்டுதலையும் வழங்குகிறார். இவர், தனது கணவர் மாதவ் கதில்கருடன் இணைந்து, பல்வேறு வகையான கலை, இலக்கியம், தேசியவாத நடவடிக்கைகள் மூலம் இந்திய கலாச்சாரத்தைப் பாதுகாக்கவும் பெருக்கவும் அர்ப்பணித்த ஒரு இலாப நோக்கற்ற அமைப்பான உத்தங் சான்ஸ்குதிக் பரிவார் என்றா அறக்கட்டளையை நடத்தி வருகிறார்.
# ஆஷா கதில்கர்

## *சா ரி கா மா பாவுடன்*

2008 ஆம் ஆண்டில், *ஐடியா சா ரி கா மா பா* எனப்படும் மராத்தி குரல் பாடும் போட்டி நிகழ்ச்சிக்கு இசை இயக்குநர் சலீல் குல்கர்னியுடன் பிரபல நடுவர்களில் ஒருவராக இவர் இருந்தார். இந்த பருவத்தில் முப்பதுகளின் நடுப்பகுதியிலும் நாற்பதுகளிலும் இருக்கும் பெரியவர்கள் இசையை ஒரு பொழுதுபோக்காகப் பின்தொடர்ந்தனர். இந்த நிகழ்ச்சிக்கு *சா ரி கா மா பா: ஸ்வப்னா ஸ்வரஞ்சே, நவதருண்யாச்சே* (புதிய இளைஞர்களின் இசைக்கான கனவு ) என்று பெயரிடப்பட்டது.
# சில்சர் சட்டமன்றத் தொகுதி

**சில்சர் சட்டமன்றத் தொகுதி** (Silchar Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது சில்சர் மக்களவைத் தொகுதியில் அடங்குகிறது.
# சில்சர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | மெஹரப் அலி லஸ்கர் | சுயேச்சை |
| 1952 | எல். எம். அலி | சுயேச்சை |
| 1967 | சந்தோஷ் மோகன் தேவ் | இந்திய தேசிய காங்கிரசு |
| 1972 | மொகிதோஷ் புர்கயஸ்தா | இந்திய தேசிய காங்கிரசு |
| 1978 | நூருல் குதா | இந்தியப் பொதுவுடமைக் கட்சி (மார்க்சிஸ்ட்) |
| 1983 | ஜெகதிஸ் சந்திர சௌத்ரி | இந்திய தேசிய காங்கிரசு |
| 1985 | கர்நெந்து பட்டாச்சார்யா | இந்திய தேசிய காங்கிரசு |
| 1991 | சமரேந்திர நாத் சென் | பாரதிய ஜனதா கட்சி |
| 1996 | பிமலங்சு ராய் | பாரதிய ஜனதா கட்சி |
| 2001 | பிமலங்சு ராய் | பாரதிய ஜனதா கட்சி |
| 2006 | பிதிகா தேவ் | இந்திய தேசிய காங்கிரசு |
| 2011 | சுஸ்மிதா தேவ் | இந்திய தேசிய காங்கிரசு |
| 2014 | திலிப் குமார் பால் | பாரதிய ஜனதா கட்சி |
| 2016 | திலிப் குமார் பால் | பாரதிய ஜனதா கட்சி |
| 2021 | தீபாயன் சக்ரவர்த்தி | பாரதிய ஜனதா கட்சி |
**குறிப்பு**
:1, 2.இடைத்தேர்தல்.
# சொணாய் சட்டமன்றத் தொகுதி

**சொணாய் சட்டமன்றத் தொகுதி** (Sonai Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது சில்சர் மக்களவைத் தொகுதியில் அடங்குகிறது.
# சொணாய் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | நந்த கிசோர் சின்கா | இந்திய தேசிய காங்கிரசு |
| 1957 | நந்த கிசோர் சின்கா | இந்திய தேசிய காங்கிரசு |
| 1962 | புலகேசி சிங் | இந்திய தேசிய காங்கிரசு |
| 1967 | எம். எம். சௌத்ரி | இந்திய தேசிய காங்கிரசு |
| 1972 | நூருல் ஹேக் சௌத்ரி | இந்திய தேசிய காங்கிரசு |
| 1978 | அட்லப் உசேன் மசூம்தார் | ஜனதா கட்சி |
| 1983 | நூருல் ஹேக் சௌத்ரி | இந்திய தேசிய காங்கிரசு |
| 1985 | அப்துல் ராப் லஸ்கர் | இந்திய தேசிய காங்கிரசு |
| 1991 | பத்ரிநாராயண் சிங் | பாரதிய ஜனதா கட்சி |
| 1996 | அன்வர் உசேன் லஸ்கர் | அசாம் கண பரிசத் |
| 2001 | அன்வர் உசேன் லஸ்கர் | சமாஜ்வாதி கட்சி |
| 2006 | குதுப் அகமது மசூம்தார் | இந்திய தேசிய காங்கிரசு |
| 2011 | அனமுல் ஹேக் | இந்திய தேசிய காங்கிரசு |
| 2016 | அனமுல் ஹேக் லஸ்கர் | பாரதிய ஜனதா கட்சி |
| 2021 | கரீம் உத்தீன் பர்புயா | அகில இந்திய ஐக்கிய ஜனநாயக முன்னணி |
# சிதேந்திர அபிசேகி

பண்டிட். **சிதேந்திர அபிசேகி** (Jitendra Abhisheki) (21 செப்டம்பர் 1929 - 7 நவம்பர் 1998)இவர் ஒரு இந்திய பாடகரும், பக்தி இசையின் இசையமைப்பாளரும், இந்தியப் பாரம்பரிய இசையின் அறிஞரும் ஆவார். இந்துஸ்தானி இசையில் இவர் தன்னை வேறுபடுத்திக் கொண்டாலும், 1960களில் மராத்தி இசை நாடகத்திற்கு புத்துயிர் அளித்த பெருமையும் இவருக்கு உண்டு. இவர், "தும்ரி, தப்பா, பஜனை மற்றும் பாவகீதம் போன்ற பிற இசை வடிவங்களில் தேர்ச்சி பெற்ற பாரம்பரிய இந்துஸ்தானி இசையின் முக்கியமானவர்களில் ஒருவர் என்று பாராட்டப்பட்டார். மராத்தி சங்கீத நாடகத்தில் இவரது பணி நன்கு அறியப்பட்டதாகும். "  
இவரது பெயரில் வருடாந்திர மகோத்சவம் நடைபெறுகிறது. கடைசியாக 2018 அக்டோபர் நடுப்பகுதியில் மகாராட்டிராவின் கோத்ருட்டில் உள்ள யசுவந்த்ராவ் சவான் நாட்டியகிருகாவில் நடைபெற்றது. கோவாவில், உள்ளூர் கலா அகாடமியில் நடைபெற்ற ஒரு பண்டிட் சிதேந்திர அபிசேகி இசை விழாவும் 2018 இல் அதன் 14வது பதிப்பை எட்டியது.
# சிதேந்திர அபிசேகி

## ஆரம்பகால வாழ்க்கை மற்றும் பின்னணி

இவர் கோவாவின் மங்கேசியில் பிறந்தார். இவரது குடும்பம் பாரம்பரியமாக சிவபெருமான மங்கேசி கோயிலுடன் இணைக்கப்பட்டிருந்தது. இவரது தந்தை, பலவந்த்ராவ் என்கிற பிகாம்பட், தீனநாத் மங்கேசுகரின் சீடரும், கோவில் பூசகரும் ஒரு கீர்த்தங்கரரும் (கீர்த்தனைக் கலைஞர்) ஆவார். பாரம்பரிய இந்துஸ்தானி இசையின் அடிப்படைக் கொள்கைகளை ஜிதேந்திராவுக்கு பலவந்த்ராவ் கற்பித்தார். ஆக்ரா கரானாவின் ஜகன்னத்புவா புரோகித், குர்ஜா கரானாவின் அஸ்மத் உசேன் கான் மற்றும் ஜெய்ப்பூர் கரானாவின் குலுபாய் ஜஸ்தன்வாலா ஆகியோரிடமிருந்து இவர் குரலிசையில் கூடுதல் பயிற்சி பெற்றார்.